CELEX: 62015CN0171
Language: sk
Date: 2015-04-15 00:00:00
Title: Vec C-171/15: Návrh na začatie prejudiciálneho konania, ktorý podal Hoge Raad der Nederlanden (Holandsko) 15. apríla 2015 – Connexxion Taxi Services BV/Staat der Nederlanden (Ministerie van Volksgezondheid, Welzijn en Sport) a i.

29.6.2015   
            
            
               SK
            
            
               Úradný vestník Európskej únie
            
            
               C 213/16
            
         Návrh na začatie prejudiciálneho konania, ktorý podal Hoge Raad der Nederlanden (Holandsko) 15. apríla 2015 – Connexxion Taxi Services BV/Staat der Nederlanden (Ministerie van Volksgezondheid, Welzijn en Sport) a i.
   (Vec C-171/15)
   (2015/C 213/26)
   Jazyk konania: holandčina
   
      Vnútroštátny súd, ktorý podal návrh na začatie prejudiciálneho konania
   
   Hoge Raad der Nederlanden
   
      Účastníci konania pred vnútroštátnym súdom
   
   
      Navrhovateľka v konaní o kasačnom opravnom prostriedku: Connexxion Taxi Services BV
   
      Odporcovia v konaní o kasačnom opravnom prostriedku: Staat der Nederlanden (Ministerie van Volksgezondheid, Welzijn en Sport), Transvision BV, Rotterdamse Mobiliteit Centrale RMC BV, Zorgvervoercentrale Nederland BV
   
      Prejudiciálne otázky
   
   
               1.
            
            
               
                           a)
                        
                        
                           Bráni právo Únie, najmä článok 45 ods. 2 smernice 2004/18/ES (1) o koordinácii postupov zadávania verejných zákaziek na práce, verejných zákaziek na dodávku tovaru a verejných zákaziek na služby, tomu, aby vnútroštátne právo uložilo verejnému obstarávateľovi povinnosť pri uplatnení zásady proporcionality preskúmať, či naozaj má byť vylúčený uchádzač, ktorý sa dopustil závažného porušenia odborných povinností?
                        
                     
                           b)
                        
                        
                           Je pritom relevantné, že verejný obstarávateľ zaradil do podmienok zadania zákazky ustanovenie, podľa ktorého ponuka, na ktorú sa uplatní dôvod vylúčenia, sa nezohľadní a podrobnejšie posúdenie jej obsahu neprichádza do úvahy?
                        
                     
         
               2.
            
            
               V prípade zápornej odpovede na otázku 1a: Bráni právo Únie vnútroštátnym súdom v tom, aby posúdenie na základe zásady proporcionality, ako ho v konkrétnom prípade uskutočnil verejný obstarávateľ, nevykonali „v celom rozsahu“, ale sa uspokojili so („súhrnným“) posúdením, či verejný obstarávateľ mohol pri racionálnom zvážení dospieť k rozhodnutiu, že uchádzača, ktorý sa dopustil závažného porušenia odborných povinností v zmysle článku 45 ods. 2 prvého pododseku smernice, napriek tomu nie je nutné vylúčiť?
            
         
      (1)  Ú. v. EÚ L 134, s. 114; Mim. vyd. 06/007, s. 132.